Freddy’s Dead: The Final Nightmare

Freddy's Dead: The Final Nightmare (også kjent som A Nightmare on Elm Street 6: The Final Nightmare) er en amerikansk slasher-film fra 1991.

Dette var den sjette filmen i filmserien om A Nightmare on Elm Street. Filmen er en oppfølger til A Nightmare on Elm Street 5: The Dream Child, og var opprinnelig ment å være den aller siste filmen i serien. Men Wes Craven's New Nightmare ble publisert tre år senere. En crossover / oppfølger, Freddy vs. Jason, ble publisert i 2003. Filmen hadde premiere den 13. september 1991.

Handlingsreferat 
Mange år etter den forrige filmen har Freddy Krueger kommet tilbake igjen, og myrdet nesten alle barn og tenåringer i hjembyen Springwood, Ohio. Den eneste overlevende tenåringen, John Doe, blir konfrontert av Freddy i en drøm. John våkner like utenfor bygrensen av Springwood, men han husker ingenting på grunn av en hodeskade. John Doe husker heller ikke hvem han er, eller hvordan han egentlig havnet der.

Tre urolige ungdommer, Spencer, som motstår farens forsøk på å få ham til å tilpasse seg, Carlos, en urolig gutt som ble fysisk mishandlet av moren til han ble døv på det ene øret og Tracy, en tøff jente som ble utsatt for seksuelle overgrep, planlegger å stikke av til California. Politiet finner John Doe, og han blir pasient hos Dr. Maggie Burroughs. Maggie legger merke til en avis fra Springwood i lommen til John. For å kurere Johns hukommelsestap planlegger hun en reise til Springwood. John får en hallusinasjon, og ødelegger nesten varebilen like utenfor Springwood.

Tracy, Spencer og Carlos ønsker å forlate Springwood, men de hviler først i et forlatt hus i nærheten. Dette huset viser seg å være 1428 Elm Street, Freddy Kruegers tidligere hjem. John og Maggie besøker et barnehjem i Springwood, og oppdager at Freddy hadde et barn. John tror han kan være dette barnet, fordi Freddy lot ham leve. Tilbake på Elm Street sovner Carlos og Spencer, og blir myrdet av Freddy. Tracy blir nesten drept, men blir vekket i tide av Maggie.

I en drøm avslører Krueger at barnet hans var en jente, så dette barnet kan ikke ha vært John. Maggie oppdager at hun ble adoptert som barn, og hun innser at hun var Freddys datter. Fødselsnavnet hennes var Katherine Krueger, men det ble senere forandret. Det blir også oppdaget at Freddy blant annet ble utsatt for mobbing som barn, og ble misbrukt av sin fosterfar.

Rolleliste 

 Lisa Zane som Maggie Burroughs / Katherine Krueger
 Cassandra Rachel Freil som en yngre Maggie Burroughs / Katherine Krueger
 Robert Englund som Freddy Krueger
 Tobe Sexton som tenåring Freddy Krueger
 Chase Schrimer som en yngre Freddy Krueger
 Yaphet Kotto som Doc
 Lezlie Deane som Tracy Swan
 Shon Greenblatt som John Doe
 Breckin Meyer som Spencer Lewis
 Ricky Dean Logan som Carlos Rodriguez
 Lindsey Fields som Loretta Krueger.
 Johnny Depp som Glen Lantz.

Referanser

Eksterne lenker 
 

Filmer fra 1991
Skrekkfilmer fra USA
Engelskspråklige filmer
Filmer om overnaturlige fenomener
Filmer lagt til Ohio